**O T S U S**

Võsu … detsember 2019 nr ......

**Omafinantseeringu katmise garanteerimine**

30. oktoobril 2019 esitas Haljala Vallavalitsus taotluse Keskkonnainvesteeringute Keskuse programmi „Tänavavalgustuse taristu renoveerimine“ Haljala valla Võsu aleviku, Käsmu küla, Võsupere küla ja Vergi küla olemasoleva tänavavalgustuse renoveerimiseks.

Taotluse põhjal kujunes kogu projekti eeldatavaks maksumuses 204 662,37 eurot ja projekti omafinantseeringu suuruseks 34 % ehk 69 585,21 eurot. Haljala valla kehtivas eelarvestrateegias on selle projekti omafinantseeringuks kinnitatud 60 000 eurot.

Kohaliku omavalitsuse korralduse seaduse § 22 lõike 1 punkti 8 kohaselt kuulub volikogu ainupädevusse laenude ja tulevikus raha väljamaksmist nõudvate pikaajaliste kohustuste võtmise otsustamine.

Kohaliku omavalitsuse korralduse seaduse § 22 lõike 1 punkti 8 alusel

Haljala Vallavolikogu **o t s u s t a b:**

1. Garanteerida Keskkonnainvesteeringute Keskuse programmi „Tänavavalgustuse taristu renoveerimine“ esitatava projekti „Haljala valla tänavavalgustuse taristu renoveerimine“ tegevuste omafinantseeringu katmine kogusummas kuni 69 585,21 eurot.
2. Otsus jõustub teatavakstegemisest.
3. Otsuse peale võib esitada Haldusmenetluse seaduse § 71 alusel vaide Haljala Vallavolikogule (asukohaga Võsu alevik Mere tn 6) või Halduskohtumenetluse seadustiku § 9 lõike 1 alusel kaebuse Tartu Halduskohtu Jõhvi kohtumajasse (Kooli tn 2, Jõhvi) 30 päeva jooksul otsuse saamise päevast arvates.

Vello Väinsalu

Volikogu esimees

SELETUSKIRI

Vallavolikogu eelnõule „**Omafinantseeringu katmise garanteerimine**“

Kohaliku omavalitsuse korralduse seaduse § 22 lõike 1 punkti 8 kohaselt kuulub volikogu ainupädevusse laenude ja teiste varaliste kohustuste võtmise otsustamine.

30. oktoobril 2019.aastal esitas Haljala Vallavalitsus taotluse Keskkonnainvesteeringute Keskuse programmi „Tänavavalgustuse taristu renoveerimine“ Haljala valla Võsu aleviku, Käsmu küla, Võsupere küla ja Vergi küla olemasoleva tänavavalgustuse renoveerimiseks.

Taotluse põhjal kujunes kogu projekti eeldatavaks maksumuses 204 662,37 eurot ja projekti omafinantseeringu suuruseks 34 % ehk 69 585,21 eurot. Kuna valla kehtivas eelarvestrateegias on selle projekti omafinantseeringuks kinnitatud 60 000 eurot, peab volikogu otsustama, kas omafinantseeringu summat suurendada, või mitte.

Projektile väljastati Haljala vallavalitsuse poolt projekteerimistingimused 13.novembril 2019.a. korraldusega nr 601, mille juurde lisatud materjali põhjal saab tutvuda projekti konkreetse mahuga.

Projekti raames kavas olevad investeeringud ja nende lõplik maksumus (tegelik hind) selgub pärast vastavate ehitus- ja projekteerimishangete läbiviimist.

Eelnõu koostas

Annes Naan

Majandus- ja hankejuht

02.11.2019